শুসাকু নিশিকাওয়া
শুসাকু নিশিকাওয়া (জাপানি: 西川 周作, ইংরেজি: Shusaku Nishikawa; জন্ম: ১৮ জুন ১৯৮৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং জাপান জাতীয় দলের হয়ে গোলরক্ষক হিসেবে খেলেন। ২০০৫ সালে, নিশিকাওয়া জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জাপানের বয়সভিত্তিক দলের হয়ে খেলার পর, তিনি ২০০৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি সর্বমোট ৩১ ম্যাচে অংশগ্রহণ করেছেন।